google/wiki40b huggingface dataset:
Peppernøtter

Peppernøtter er små, harde kaker man ofte baker til jul. Deigen består av egg, sukker, sirup, smør og hvetemel samt en krydderblanding bestående av kanel, ingefær, pepper og stjerneanis. Som hevemiddel brukes hornsalt.
Randi Jørum Sulland

Karriere

Sulland startet å spille håndball som 6-åring for Korsvoll. Hun debuterte i Eliteserien for Stabæk i 2006/07-sesongen.
I 2009 signerte Sulland for Nordstrand, etter at søsteren Linn Jørum Sulland forlot Stabæk til fordel for Larvik.
I august 2018 meldte Sulland overgang fra Advokatfirmaet Thommessen til DNBs juridiske avdeling.
Meizhou Wan kullkraftverk

Meizhou Wan kullkraftverk er et kullkraftverk i provinsen Guangxi i det sørlige Kina. Det har en installert produksjonskapasitet på 724 MW fordelt på 2 turbiner. Anlegget stod ferdig i 2000, og påbegynt i 1989.
Ortopediingeniør

Ortopediingeniører designer, lager og tilpasser proteser, ortoser, ortopedisk fottøy og individuelt tilpassede tekniske hjelpemidler. Proteser blir brukt der man mangler en kroppsdel, mens ortoser avlaster eller støtter en kroppsdel som av en eller annen grunn har fått nedsatt funksjon.
Under arbeidet med framstilling og tilpasning av de ortopediske hjelpemidlene arbeider ortopediingeniøren med lege, fysioterapeut, ergoterapeut og i svært stor grad med pasienten selv.
Ortopediingeniøren har kunnskap og ferdigheter innenfor tekniske, medisinske, sosiale og samfunnsfaglige områder. Den tekniske delen består i å ta mål lage avstøpninger og konstruere hjelpemidlene, disse blir så prøvd og tilpasset. Selve framstillingen er det ortopediteknikere som foretar.
Sordal (band)

Plateutgivelser

Debutplata In Fort Knox with a penny ble utgitt i 2008 av selskapet MTG Music. Den andre plata, Pale horse waiting, ble sluppet i 2012.
Bandets tredje album, New dawn, Old horizon, ble sluppet i mai 2014 på MTG Music. Både Pale horse waiting og New dawn, Old horizon ble spilt inn i en hytte i Sordal, som ligger i Bygland i Setesdal. I mai 2015 kom singelen «Runaway» ut på bandets eget plateselskap, Hut 4 Records. Høsten 2016 slapp bandet sin første EP - Chasing Endorphines, som også var den første som ikke kom i fysisk format, men kun digitalt. 
Den 1. februar 2018 ga Sordal ut singelen Riding the wind, som var produsert av Christer Cederberg. På denne singelen var Erik Faber gjesteartist, og han medvirket også på videoen Riding the wind, som ble sluppet samtidig med singelen. 
Den 6. november 2018 slapp bandet singelen og videoen til sangen High Flyer, og den 1. desember 2018 kom singelen og videoen Picking On Goliath. Fjerde singel, You Better Take It, ble sluppet den 28. desember 2018. Med denne singelen fulgte en video i et format som var helt nytt for Sordal; en video som bare bestod av dans og performance, frem til bandet viser seg i videoens siste 15 sekunder. I februar 2019 utga Sordal albumet Center of the storm, som inneholdt alle singlene fra 2018.
Tidsrekke

Tidsrekke (engelsk: time series) er et begrep innen statistikkfaget. Det innebærer etterfølgende registreringer av en variabel, typisk på etterfølgende ekvidistante tidspunkter eller for etterfølgende like lange perioder. Tidsenheten kan velges alt etter formålet, eksempelvis time, døgn, uke, måned, kvartal eller år. Tidsrekker forekommer på mange områder, innen de fleste natur- og samfunnsvitenskaper, i økonomisk-administrativ virksomhet og i dagliglivet ellers. Gode eksempler fra naturvitenskapen er fra meteorologi, der en på en bestemt målestasjon kan registrere temperatur daglig på et angitt tidspunkt, maksimum og minimum over døgnet samt ulike typer periodevise gjennomsnitt. Eksempler fra økonomisk virksomhet er periodevise noteringer av produksjon, forbruk, omsetning, priser og børskurser. Interessante forhold ved en tidsrekke er dens variasjon over tid.
Leddene i en tidsrekke blir vanligvis nummerert med de naturlige tall, slik at en for en variabel X symboliserer tidsrekken med {X₁, X₂, X₃, ...}. Alternative skrivemåter er {Xₜ; tєN} eller {Xₜ; t≥0} dersom nummerering med naturlige tall er opplagt ut fra sammenhengen.

Tidsrekkeanalyse

Tidsrekkeanalyse består i å avdekke en tidsrekkes variasjonsmønster med sikte på å bedre forstå hva som har hendt, og ved det ha muligheten for å framskrive/predikere/prognostisere det videre forløp for en eller flere perioder. En skiller vanligvis mellom fire hovedtyper variasjon: trend, sesongvariasjon, autokorrelasjon og tilfeldig variasjon. Hva slags variasjon som er aktuell vil avhenge av fagfelt. For tidsrekker innen økonomi og finans er det mulighet for at alle fire typer variasjon er tilstede samtidig, og i tillegg også mulighet for strukturelle endringer og varierende volatilitet.
Statistisk teori omfatter en rekke begreper, analysemetoder og prediksjonsmetoder for tidsrekker. De ulike metoder har sine fordeler og ulemper, og valg må gjøres ut fra relevante kriterier.
Bærerakett

Oppskyting

Tradisjonelt kastes bæreraketten av når jobben er gjort og brukes bare en gang. De amerikanske romfergene og SpaceX sine Falcon-raketter har elementer som kan brukes på flere ferder.
Ferden opp til bane rundt Jorden tar som regel rundt 10 minutter. For å gå inn i bane rundt Jorden må den horisontale hastigheten være minst 28 000 km/t (nesten 8 km/s). Dersom banen ikke går lavere enn noen hundre km vil romfartøyet kunne fortsette å kretse rundt Jorden, uten ytterligere bruk av drivstoff, i flere år.

Trinn

Alle dagens bæreraketter består av mer enn ett trinn, som kobles fra etter hvert som drivstofftankene blir tomme. Trinnene er som regel stablet i høyden, men det er også vanlig at det første trinnet har  hjelpemotorer eller hjelpetrinn påspent på siden. Disse tenner samtidig med kjernetrinnet/1.trinnet, men brenner ut og kobles fra dette underveis.
Dersom romfartøyet skal til Månen eller en planet benyttes vanligvis et ekstra, øvre rakettrinn som akselererer romfartøyet videre opp til unnslippningshastigheten på rundt 11 km/s (40 000 km/t). Romfartøyet, med det øvre rakettrinnet, blir da som regel på forhånd sendt opp i en lav parkeringsbane rundt Jorden, hvor det kretser i f.eks en times tid eller så, før det øvre rakettrinnet tenner. Også her tar avfyringen og akselerasjonen relativt kort tid, 10 – 15 minutter for rakettrinn med flytende drivstoff. Deretter kastes trinnet av, og romfartøyet fortsetter videre i fri flukt. Det tar som regel noen dager å nå fram til Månen. Til Mars og Venus tar det flere måneder. Til de andre planetene kan det ta flere år.

Masse

De fleste bærerakettene veier flere hundre tonn ved start. Nyttelasten, dvs. satellitten eller romfartøyet som til slutt havner i bane rundt Jorden, har en masse i størrelsesorden 2-3 % av dette, ofte mindre (men ca. 5% for hele romfergen). Ved oppsendelse til baner som krever mye energi, som geostasjonære baner, eller baner til andre planeter, utgjør nyttelasten oftest 1 % eller mindre av bærerakettens startmasse.

Kostnader

De fleste bærerakettene produseres av store private selskap som selger oppskytinger til private satellitteiere eller offentlige organisasjoner som NASA eller USAF. Pris på en oppskyting av en stor, kommersiell bærerakett ligger gjerne på rundt 100 millioner dollar eller euro. Dette blir imidlertid ofte fordelt på to satellitter pr. oppskyting. Store, ikke-kommersielle bæreraketter, som Titan IV, kan ha oppskytingskostnader på opp til 450 millioner dollar. Prisen på nyttelasten er ofte enda høyere.

Drivstoff

Bæreraketter bruker flere forskjellige typer drivstoff. Dette er nærmere omtalt i artikkelen rakettdrivstoff.
Somalobolbus

Utbredelse

Arten lever i Somalia.
Idrettslaget Frea

Fotball

Klubben har ballbinge og kunstgressbane i Øvre Alta, ved Øvre Alta skole.

Håndball

Klubben bruker å trene i gymsalen til Øvre Alta skole.

Ski

Klubben har sitt skiområde ved Øytun. Lysløypa går opp til Eiby og ned til Bossekop, som er en del av Byløypa til Alta.
Equilibrio Nord

Equilibrio Nord er en seks meter høy skulptur, plassert på det høyeste punktet på Ladehammeren. Den er formet av fire stenblokker. Det kan se ut som en gigantisk bolt eller spiker er slått ned i grunnen. Navnet Equilibrio betyr likevekt.
Skulpturen er utført i lys granitt fra Støren av den tyske billedhuggeren Rolf Schaffner (1927–2008).
Skulpturen er ett av fem fredsmonumenter som er plassert på Mallorca (hvor kunstneren bodde), i Russland, i Irland og i Tyskland. Slik skulpturene er plassert vil linjene mellom dem utgjøre et kors der armene peker i hver sin himmelretning.
Skulpturen er plassert på fundamentet for den ene luftvernkanonen på Ladehammeren som tyskerne bygde der under 2. verdenskrig.
Skalle

Skallen, hodeskallen eller kraniet (fra latin cranium) er skjelettet i hodet på virveldyr. Strukturen består av brusk eller flere knokler som danner et hulrom som rommer hjernen. Skallen ligger an mot ryggsøylen.

Hodeskaller som symbol

Menneskets hodeskalle har så langt tilbake som man kjenner, vært brukt som et symbol på døden. Avbildninger av dødningehoder, med eller uten korslagte knokler, var vanlige på gravsteiner på 1600- og 1700-tallet. En egen kategori kunst, vanitas- og memento mori-motiver involverte gjerne hodeskaller av dyr og mennesker. Motivet i populærkulturen forbindes hodeskaller gjerne med sjørøvere og piratflagg fra 1600- og 1700-tallet. Under Napoleonskrigene ble hodeskallemerket brukt på luene til visse husarer. Denne tradisjonen holdt seg i Tyskland, og er noe av bakgrunnen for Totenkopf-merkene på de nazistiske SS-avdelingenes luer og merker. Hodeskallesymbolet brukes i dag ofte som piktogram for å merke gift.
I andre kulturer har hodeskallen hatt en tilsvarende betydning, og ble særlig mye brukt i Mellom- og Sør-Amerika i dekorasjoner av aztekiske templer.
Hodeskaller av dyr har i stor grad blitt tillagt liknende symbolsk verdi, som symbol på døde dyr og særlig menneskets sier over dyr. Dyreskaller og hele utstoppede dyrehoder er vanlige trofeer, og brukes ofte brukt som dekorasjoner og symboler på eierens styrke og virilitet. En medvrikende årsak til skaller og deler av skaller (gjerne horn og gevirs) popularitet er at rettigheter til jakt og derved jaktrofeer fulgte eierskapet til jord, og bare de rikeste landeierne hadde råd til å sette av deler av eiendommen til jaktmark heller enn til dyrket mark. En samling dyreskaller eller tilsvarende jaktrofeer viser derved ikke bare eierens dyktighet som jeger, men også vedkommenes rikdom og makt.
Åpent problem

Et åpent problem, eller åpent spørsmål, er i vitenskap og matematikk et kjent problem som kan bli formulert nøyaktig, og som antas å ha en objektiv og verifiserbar løsning, men som ennå ikke er kjent. Innenfor vitenskapshistorie har noen av disse åpne spørsmål blitt løst ved å vise at de til syvende og sist ikke var veldefinerte. Mange åpne problemer i matematikken er opptatt med spørsmålet om hvorvidt en bestemt definisjon er konsistent eller ikke.
To eksempler innenfor matematikken som ble løst i slutten av det 20. århundre, er Fermats siste teorem og Firefargeproblemet. Et viktig åpent matematisk problem som ble løst tidlig i det 21. århundre er Poincaréformodningen.
Hans Christian Christiansen Hagerup

Bakgrunn

Han var født på handelsstedet Fjølvika i Gravvik, Nærøy i Namdalen, på en tid da hans far Christian Hagerup var handelsmann der (Se Hagerup (slekt)).

Karriere

Etter å ha gått i lære hos Hans Clausen Kiemler (1655–1717) ble han i København både kjøpmann og reder, eier av «De Frede».  Hans C. C. giftet seg i 1707 med Lydia Manzin, datter av Thomas Hammond.  Lydias datter fra første ekteskap ble gift med Hans C. C. Hagerup sin far. Med på ekteskapet fikk Hans en større formue og brygge i Kjøpmannsgata.  Han ervervet seg i  1721 landstedsgården Belbuan i Strinda, og lot i 1746 oppføre privatboligen Kjøpmannsgata nr. 34, senere kalt Gramgården efter Jacob Schavlan Gram (senere eier). Bygget overlevde storbrannen i 1841 men ble senere revet i 1951 for å gi plass til en moderne forretningsgård.
I 1709 er han eier av «St. Catharina» og var deleier i «Jomfru Maria», samt  tok borgerskap i Trondhjem 17. mai 1709.  Da kong Fredrik IV trakk Norge med i en krig forliste også Hagerups skip «Freden» i 1709 og St. Catharina i 1715, samt andre skip han var deleier i, nemlig Schiaffer Jacob i 1711, Staden Trondhiem i 1712, Waagende Trane i 1713. Ellers var han deleier av  Løvendal og Den Opadgaaende Sol. For fart til Arkhangelsk eide han St. Peters i 1731 og Vasilius i 1733 sammen med Vasili Christensen.
Han tok opp stor handelsaktivitet nordover (eide Hallen og Froøyene, Horten vær på Leka), på Finnmark og i Arkhangelsk. Han eiet Hallen og Froøene samt Horten vær i Leka. I 1729 kjøpte han Sør- og Nord-Gjæslingan, Sørøya og Haraldsøya. Det ble sagbruk, Ila mølle (1724), Trolla mølle (1746) og fra 1730-årene også bergverk (Tynset, Lillelvdalen, Folldal kobberverk, Hans Hagerup/Elvedalske kobberverk 1739–47). Ved Ilelven anla han spikerfabrikk og videreførte tidligere plattkobber- og plattblymøller. 
På skipsredersiden anla han skipskran på Bakklandet i 1724 og laget sitt eget tauverk på Kalvskinnet reperbane som han anla 1737 (Repslagerveiten). Han eide jorder og en gård i Kongens gate, såvel som å ha gitt navnet sitt til Hagerupbakken og Hans Hagerups gate.  Hagerups brygge stod like ved Dronningens gates almenning (Hagerupalmenningen). 
Han var sterk tilhenger av Thomas von Westen (1682–1727) som fikk bo på Belbuan fra 1725. Han  var regnskapsfører for Nordlandsmisjonen 1721–46.  Han var  verge for Nidarosdomen 1719–33, og ordnet opp efter lynnedslaget og brannen i 1719.  Dette året var han også en av de tolv menn som  grunnla det nye Waisenhuset, som lå (og ligger) like ved Nidarosdomen. 
I 1733 fikk han i gang bygging av det nye tukthuset (ferdig på Kalvskinnet i 1788). Han ble i 1735 borgermester (en slags rådmann, han hadde vært viserådmann fra 1728).
Balanda

Balanda (russisk: Баланда) er ei elv i Volgograd og Saratov oblast i Russland. Den er ei høyre sideelv til Medveditsa (ei sideelv til Don). Den er 164 kilometer lang og har et nedbørfelt på 1 900 km².
Elva har sitt utspring på Volgaplatået i Saratov oblast, og renner i sørvestlig retning til den munner ut i Medveditsa i Volgograd oblast. Mesteparten av vannføringen kommer fra snøsmelting på Volgaplatået. Den største byen ved elva er Kalininsk.
Paramallosia

Utseende

Phytoeciini er små til middelsstore (de nordiske artene 6-14 millimeter), slanke trebukker, oftest mørke på farge. Kroppen er temmelig jevnbred fra hodet og bakover. Antennene er litt kortere enn kroppen. Dekkvingene er kraftig punkterte. Beina er middels lange.

Levevis

Larvene lever vanligvis i stammene på storvokste urter.

Utbredelse

Arten er kjent fra Afghanistan og Turkmenistan.
Sines kraftverk

Sines kraftverk er et varmekraftverk i kystbyen Sines i distriktet Alentejo i det sørlig-sentrale Portugal. Det har en installert produksjonskapasitet på 1 200 MW, fordelt på 4 like store blokker á 300 MW hver. Anlegget ble bygget ut i årene omkring 1985–1989. Operatør er EDP sa. Brenselkilden er steinkull. Anlegget har kalksteinbasert renseanlegg som gir biproduksjon av gips.
Utslippet av CO2 er 8,7 millioner tonn årlig.
Politihøgskolen i Bodø

Politihøgskolen i Bodø ligger på Mørkved i Bodø ved siden av Universitetet i Nordland (UiN). Denne politihøgskolen er en av fire, de andre stedene finner man i Oslo, Kongsvinger og i Stavern. Per dags dato har politihøgskolen i Bodø 288 studieplasser, som er fordelt på første og tredje året. 
I 1997 åpnet politihøgskolen avdeling Bodø, som én av fire avdelinger i Norge. De fire operative instansene utfører identisk utdanningsløp, med samme fokus på å utdanne politigeneralisten. Formålet med utdanningen å skape gode politigeneralister, hvilket innebærer at etter fullført bachelor skal studentene ha en moderat fagkompetanse innen mange områder. Grunnen til dette er at situasjonene man kommer opp i under aktiv tjeneste er utallige, og at man ikke er tjent med ensporede spesialister. En stor del av utdanningen er fysisk fostring. Til tross for at politiet er eneste nødetat uten årlige fysiske tester, har skolen stort fokus på å innprente gode treningsvaner.
Thiago Alcântara

Tidligere karriere

Thiago Alcántara ble født i den italienske byen Bari i 1991. Familien flyttet imidlertid tidlig, da henholdsvis til Spania og Brasil fordelt på ulike år. Dermed ble Thiago født i ett land, mens oppveksten foregikk i to andre land. Han viste tidlig talent og startet sin karriere i Flamengo. I en alder av 5 år flyttet han til Spania med faren, for å spille for Ureca.

Barcelona

Thiago ble oppdaget av den katalanske stormakten FC Barcelona i 2004, og signerte til slutt en kontrakt. Han fikk ikke sin debut for førstelaget før i 2009. Han entret banen på bekostning av islendingen Eidur Gudjohnsen etter drøye timen i et oppgjør mot RCD Mallorca. Thiago fikk en del tillit i pretemporada foran sesongen 2009/2010. Han scoret imidlertid sitt første mål mot Racing Santander i 2010.

Bayern München

28. april 2017 skrev han under en ny kontrakt med Bayern München til 2021.

Landslaget

Han ble tatt ut i Spanias EM-tropp til EM i Frankrike 2016.
Han ble tatt ut i Spanias tropp til VM i fotball 2018 i Russland.
Omloop Het Volk 2007

Omloop Het Volk 2007 var den 62. utgaven av Omloop Het Volk, og ble arrangert 3. mars 2008. Det 210 km lange rittet ble vunnet av italieneren Filippo Pozzato etter drøyt 5 timer sykling.
Henrik Steffens-prisen

Henrik Steffens-prisen ble innstiftet i 1936 av den tyske forretningsmannen Alfred Toepfer, til minne om den dansk-norsk-tyske filosofen Henrik Steffens (1773–1845). Den ble utdelt til betydningsfulle skandinaver gjennom universitetet i Hamburg. Prisen opphørte i 2005.
Fredrik Oscar Guldberg

Liv

Han var sønn av presten Carl August Guldberg og Hanne Sophie Bull, og bror til Cato Guldberg, Axel Sophus Guldberg, Cathinka Guldberg, Gustav Guldberg og Ansgar Guldberg.
Guldberg ble student i 1866 og cand. theol. i 1874. Sitt yrkesliv tilbragte han i skoleverket, først som lærer og fra 1876 som amtsskolebestyrer for Akershus, fra 1890 som konstituert skoledirektør i Trondheim og fra 1897 som konstituert direktør for abnormskolevesenet.
I samtiden var han først og fremst kjent som jeger og naturelsker. Særlig hadde han god kjennskap til fuglelivet i skogen. Denne interessen skaffet ham kallenavnet «Fugle-Guldberg». Han skrev en rekke artikler og bøker om fuglenes liv, samt om naturinntrykk og jaktopplevelser på fjellet eller i skogene på Østlandet. Han var redaktør for Norges Jæger- og Fiskerforenings tidsskrift fra 1884 til 1890. Senere ble han æresmedlem i foreningen.
Guldberg kjøpte gården Tømte i nærheten av Hurdalssjøen, hvor han utførte biologiske forsøk på trær og blomster. Før sin død testamenterte han gården til Det Norske Videnskaps-Akademi for at dette skulle bruke den som forøksgård.

Utmerkelser

Guldberg ble medlem av Det Norske Videnskaps-Akademi i 1904, og var ridder av St. Olavs Orden.
Sully Prudhomme

Bakgrunn

Prudhomme var født i Paris og hadde opprinnelig tenkt å studere til å bli ingeniør, men utdanne seg til jurist. Han leste filosofi og begynte å skrive poesi.

Dikter

Prudhomme debuterte i 1865 med diktsamlingen Stances et Poèmes som gjorde ham anerkjent i litteraturkretser. Hans tidigere produksjon var ganske sentimental og romantiskt innrettet mens hans senere hadde mer filosofiske ambisjoner. Han ble medlem av Det franske akademi i 1881.
Han erklærte at hans hensikt var å skape en vitenskapelig poesi for en moderne tid. Hans karakter var oppriktig og melankolsk. Han var knyttet til parnassianisme, en fransk litterær stil og retning som begynte den positivistiske perioden på begynnelsen av 1900-tallet, men med tiden viste hans tekster trekk som var åpenbart preget av hans egen personlighet.

Nobelprisen

Han ble den første mottakeren av Nobelprisen i litteratur, gitt «i særlig anerkjennelse for hans poetiske komposisjon, som gir bevis på opphøyd idealisme, kunstnerisk perfeksjon og en sjelden kombinasjon av kvaliteter for både hjertet og intellektet.» Han ga mesteparten av prispengene han mottok til opprettelsen av en poesipris som ble utdelt av Société des gens de lettres, en fransk forfatterforening. Han opprettet også, i 1902, Société des poètes français, en poetisk forening, sammen med Jose-Maria de Heredia og Leon Dierx.
Indikasjon

En indikasjon er innen medisinen en gyldig grunn til å bruke en bestemt test, medisinering, prosedyre eller operasjon. Det motsatte av en indikasjon er en kontraindikasjon, en grunn for å tilbakeholde en bestemt medisinsk behandling fordi den kan skade pasienten.
Endelomorphus

Utseende

Nokså små (gjerne 4 - 5  millimeter), brede, litt flarte praktbiller.

Utbredelse

Arten e rkjent fra Vest-Papua, Indonesia.
Nash-papyrusen

Nash-papyrusen eller Nash Papyrus består av 24 bibelske tekstlinjer fordelt på fire papyrusfragmenter, som tilsammen utgjør en enkelt side, og er fra det 2. århundre før Kristus. De er sammen med dødehavsrullene de eldste kjente bibelske fragmenter på hebraisk. De ble i 1902 ervervet av W.L. Nash, Society of Biblical Archaeology, fra en egyptisk selger, og beskrevet året etter av Stanley A. Cook i artikkelen A Pre-Massoretic Biblical Papyrus.
De oppbevares i dag på biblioteket ved Cambridge University. 
Fragmentene, som hver er ca. 7,5 x 12,5 cm, inneholder utdrag av Annen Mosebok 20,2-17, det vil si De ti bud (dekalogen), og Femte Mosebok, 6,4-5, også kalt Shema Yisrael-bønnen. Tetragrammet, JHWH, forekommer i alt syv ganger i fragmentene.
Rækkefølgen av de 10 bud i Nash Papyrus adskiller seg fra den man findnr i Biblia Hebraica og Septuaginta.
Da fragmentene foruten de 10 bud også inneholder Shema Jisrael-bønnen, tyder det på at de er en kopi av et liturgisk skrift, idet det i begge Talmud dokumenteres at dekalogen ble lest før Shema Jisrael-bønnen i Egypt.
Teksten, som er uten vokaler, adskiller seg fra samtidige skrifter ved at ordene er klart adskilte. I andre skrifter fra samme tid er ordene skrevet uten mellomrom.
Nash Papyrus er det eldste bibelske skrift på hebraisk man har funnet i Egypt.
Loepa

Utseende

Middelsstore til store (vingespenn 60-100 millimeter), bredvingede, gule påfuglspinnere med øyeflekker på alle vinger. Øyeflekkene og den indre delen av forvingens forkant er brunrøde, det er en liten, svart flekk i vingespissen. Vingenes ytre del har gjerne et par smale, bølgete, brune tverrborder. Den gule fargen er karakteristisk for denne slekten.

Levevis

Som vanlig for påfuglspinnere kan larvene lever på mange ulike slags busker og trær.

Utbredelse

Slekten er utbredt i Sørøst- og Øst-Asia.
Taylor Mitchell

Taylor Josephine Stephanie Luciow bedre kjent som Taylor Mitchell (født 27. august 1990 i Toronto, Ontario; død 28. oktober 2009) var en kanadisk artist og utøver av folk-genren.

Karriere

Mitchell hadde på egen hånd gitt ut albumet For your consideration' i mars 2009.
I juni 2009 ble hun invitert til å opptre på Winnipeg Folk Festival den etterfølgende måneden.  Noen få dager før sin død ble hun nominert til Canadian Folk Music Award for Young Performer of the Year. 
Hun startet på en turné 23. oktober 2009 og skulle opptre i New Brunswick, Nova Scotia og Prince Edward Island. hun skulle også opptre i Sydney, Nova Scotia den kvelden hun døde.

Død

Den 19 år gamle country- og folkesangerinnen bega seg alene ut på fottur i Cape Breton Highlands nasjonalpark. Der skal hun ha blitt angrepet av to prærieulver. Andre fotturister som befant seg i området hørte hennes skrik og fikk ringt vaktene i nasjonalparken. 
Da de kom til stedet skjøt de mot prærieulvene, en skal ha blitt såret men begge kom seg likevel unna. 
Taylor Mitchell lå blødende på bakken og skal ha vært svært skadet. 
– Hun hadde mistet mye blod, sier redningsmann Paul Maynard til nyhetsbyrået AP. Mitchell ble fraktet med helikopter til sykehuset i provinshovedstaden Halifax, men livet sto ikke til å redde.
Musée de Cluny

Musée de Cluny (egentlig Musée national du Moyen-Âge-Thermes-de-Cluny) er et museum i Paris som viser kulturgjenstander fra hovedsakelig fransk middelalder. Museet ligger i Latinerkvarteret i det sentrale Paris. Det ble museum i 1843.